ปืนใหญ่ ปะทะ เรือใบ ตัดเชือกศึกเอฟเอคัพ
 ลีรอย ซาเน และเซร์คิโอ อเกวโร เป็น 3 ประสานแนวรุก หวังเผด็จศึกเอาชนะ ปืนใหญ่ อาร์เซนอล ให้ได้อีกครั้ง เพื่อตีตั๋วเข้าสู่รอบชิงชนะเลิศ ในศึกฟุตบอลเอฟเอคัพ อังกฤษ รอบรองชนะเลิศ 23 เม.ย. ขณะที่ ปืนใหญ่ เตรียมจัดทัพใหญ่เต็มสูบลงบู๊ โดยมี เมซุต โอซิล, อเล็กซิส ซานเชซ และอเล็กซ์ อ็อกซ์เลด-แชมเบอร์เลน ทำเกมรุกคอยสนับสนุน โอลิวิเยร์ ชิรูด์ ซัลโวประตู ถ่ายทอดสดให้ชมทางช่อง 7 เริ่ม 3 ทุ่มตรง,ศึกฟุตบอลถ้วยรายการเก่าแก่ที่สุดในโลก เอฟเอคัพ อังกฤษ ฤดูกาล 2016-17 รอบรองชนะเลิศ คืนนี้ (อาทิตย์ 23 เม.ย.) เป็นเกมระหว่าง เรือใบสีฟ้า แมนเชสเตอร์ ซิตี้ จะดวลกับ ปืนใหญ่ อาร์เซนอล ที่สนามเวมบลีย์ กรุงลอนดอน เริ่มแข่งเวลา 21.00 น. ถ่ายทอดสดให้ชมทางช่อง 7 สี,สำหรับเกมนี้ คาดว่า เป๊ป กวาร์ดิโอลา กุนซือแมนฯซิตี้ จะจัดทัพใหญ่ลงบู๊ โดยมีเคลาดิโอ บราโว เป็นผู้รักษาประตู แนวรับใช้แว็งซองต์ กอมปานี กับนิโคลา โอตาเมนดี ยืนเป็นคู่เซ็นเตอร์ฮาล์ฟแดนกลาง ยายา ตูเร กับแฟร์นันดินโญ เป็นมิดฟิลด์คู่กลาง ส่วนแนวรุกวางเควิน เดอ บรุน, ดาบิด ซิลวา และ ลีรอย ซาเน ปั้นเกมคอยสนับสนุนกองหน้าตัวเป้าอย่าง เซร์คิโอ อเกวโร ทำประตู,ขณะที่อาร์แซน เวนเกอร์ กุนซืออาร์เซนอล จะยังคงจัดทีมเล่นระบบ 3-4-3 ต่อไป โดยใช้เซ็นเตอร์ฮาล์ฟ 3 ตัว คือ โลรองต์ กอสเซียนี, ซโคดราน มุสตาฟี และ กาเบรียล แดนกลางมี กรานิต ซากา, อารอน แรมซีย์, อเล็กซ์ อ็อกซ์เลด-แชมเบอร์เลน และ นาโช มอนเรอัล ส่วนแนวรุกวาง เมซุต โอซิล, อเล็กซิส ซานเชซ และโอลิวิเยร์ ชิรูด์ เป็น 3 ประสานแดนหน้า,ทั้งแมนฯซิตี้และอาร์เซนอลเคยปะทะแข้งกันมาแล้ว 2 ครั้งในศึกพรีเมียร์ลีกฤดูกาลนี้ ปรากฏว่า ปืนใหญ่ยังไม่เคยเอาชนะเรือใบสีฟ้าได้เลย โดยนัดแรก แมนฯซิตี้เป็นฝ่ายเปิดบ้านคว้าชัยไปได้ 2-1 เมื่อเดือนธันวาคมปีที่แล้ว ส่วนนัด 2 อาร์เซนอลทำได้แค่เปิดบ้านไล่ตีเสมอ 2-2 เมื่อวันที่ 2 เม.ย.ที่ผ่านมา
เรือใบสีฟ้า แมนเชสเตอร์ ซิตี้ เตรียมจัด เควิน เดอ บรุน, ลีรอย ซาเน และเซร์คิโอ อเกวโร เป็น 3 ประสานแนวรุก หวังเผด็จศึกเอาชนะ ปืนใหญ่ อาร์เซนอล ให้ได้อีกครั้ง เพื่อตีตั๋วเข้าสู่รอบชิงชนะเลิศ ในศึกฟุตบอลเอฟเอคัพ อังกฤษ
เอฟเอคัพ,แมนเชสเตอร์ ซิตี้,อาร์เซนอล,เรือใบสีฟ้า,ปืนใหญ่